cyanic-selkie/wikianc huggingface dataset:
विन्डोज १०
विकाश इतिहास
सबैभन्दा पछिल्लो र परिस्कृत विन्डोज १० माइक्रोसफ्टले हालै विन्डोज १० सार्वजनिक गर्यो । यसमा विन्डोज ७, ८ र ८.१ प्रयोगकर्ताहरूले एक वर्षका लागि विन्डोज १० मा अप्ग्रेड गर्न पाउाने भएका छन् । विन्डोज १० अझ आकर्षक टास्क बार र स्टार्ट मेन्युलाई पुरा स्क्रिन बनाउन सकिने क्षमताका साथ आएको छ । यसको विल्डमा पनि अप्डेट गरिएको एक्सन बटन रहेको छ जसमा, दाहिने तर्फ नोटिफिकेसन बार रहेको छ । यसतर्फ तपाईको मनपर्ने एपको सर्टकट र सेटिङ पनि रहेको छ । कोर्टाना माइक्रोसफ्टले विन्डोज १० का लागि ल्याएको भोइस असिस्टेन्ट हो । आफूले जान्न चाहेका सवालहरु जस्तो मौसम, फ्लाइट ट्राकिङ् र अन्य ठाउा विशेषका जिज्ञासाहरु सोधेर तिनको जवाफ प्रप्त गर्न सकिन्छ । त्यस्तै आफ्नो अप्रेटिङ सिस्टमलाई सबै प्लाटफर्ममा पुर्याउनका लागि माइक्रोसफ्टले ८ इन्च वा सोभन्दा साना आकारका डिभाइसहरु जस्तो स्मार्टफोन वा सना ट्याब्लेटमा विन्डोज १० कस्तो हुनेछ भनेर देखाएको छ । त्यस्तै अब पिसी तथा मोबाइलमा विन्डोज १० एकै प्रकृतिले काम गर्नेछ । विश्वव्यापी अनुभव एउटै बनाउनका लागि माइक्रोसफ्टले आफ्ना एपहरूलाई पुन: परिमार्जन गरेको हो । अर्को विशेषताको रूपमा माइक्रोसफ्टले लामो समयदेखि प्रतीक्षा गरेको नयाँ ब्राउजर “स्पार्टन” ल्याएको छ । यस ब्राउजरले गुगल क्रोमलाई पनि चुनौति दिने आंकलन गरिएको छ । प्रयोगकर्ताले ब्रउजरले राखेको “रिडिङ् लिस्ट” मा पछि पढ्नका लागि वेबपेजहरु अफलाइनमा सेभ पनि गर्न सक्नेछन् । त्यस्तै विन्डोज १० मा रहेको एक्सबक्स एपले गेमरहरूलाई एक्सबक्स लाइभमा रहेका आफ्ना साथीहरुबीच भोइस र टेक्स्ट च्याट गर्न सक्ने सुविधा दिएको छ । भिडियो गेमका क्लिप्सहरूलाई इन्स्ट्राग्राममा जस्तै गरी सेयर पनि गर्न सकिने छ । अर्को महत्त्वपूर्ण फिचरको रूपमा माइक्रोसफ्टले ब्यवसायका लागि फोके डिस्प्ले स्क्रिन भएको माइक्रोसफ्ट सर्फेस हब सार्वजनिक गरेको छ । विन्डोज १० मा आधारित साँच्चै नै ठूलो आकारको यस ट्याबलेटबाट सोकेस प्रेजेन्टेसन, स्काइप कलहरु र वाइटवोर्डमा जस्तै गरी यसमा लेख्न सकिन्छ ।
१० पैसा
१० पैसा एक नेपाली बैङ्क डबल हो, जसलाई नेपाल राष्ट्र बैङ्क द्वारा निस्कासन गरिन्छ । हाल यसको प्रचलन  रहेको छैन। यस डबल श्री ५ वीरेन्द्र शाहाको पालना मात्र निस्कासन भएको थियो ।
५ पैसा
५ पैसा एक नेपाली बैङ्क डबल हो, जसलाई नेपाल राष्ट्र बैङ्क द्वारा निस्कासन गरिन्छ। भने हाल यसको प्रचलन रहेको छैन। यस डबल श्री ५ वीरेन्द्र शाहको पालना मात्र निस्कासन भएको थियो।
भट्टराई डाँडा
विसं २०७३ सालमा सङ्घीय मामिला तथा स्थानीय विकास मन्त्रालयले ७४४ स्थानीय तह (गाउँपालिका तथा नगरपालिका) लागू गर्दा स्याङ्जा जिल्लामा साँखर, पकवादीको वडा नं. ८, मल्याङकोटको वडा नं. (१-३,५-९) र सेखाम गाउँ विकास समितिहरूलाई समेटेर चापाकोट नगरपालिका घोषणा गर्यो । साँखरलाई चापाकोटमा समायोजन गरिएसंगै ९ वडामा विभाजित साँखर अहिले चापाकोटको २ वडामा समेटिएको छ । साबिक साँखरका (१ देखि ६) वडाहरूलाई चापाकोटको वडा नं. ६ र (७ देखि ९) वडाहरूलाई नगरपालिका वडा नं. ७ मा गाभिएको छ ।
परिचय
भट्टराई डाँडा चापाकोट नगरपालिकाको वडा नं. ६ मा पर्ने गाउँ हो । भट्टराई डाँडा, स्याङ्जा जिल्लाको दक्षिण पूर्वी क्षेत्रमा पर्ने अति नै रमणीय, सुन्दर, शान्त ठाउँ मध्येको एक हो । खास गरी दक्षिण भागमा बग्ने कालीगण्डकी नदी, जसलाई शालिग्राम शिलाको खानीको रूपमा चिनिन्छ, त्यसले अझ भट्टराई डाँडाको सुन्दरतालाई बयान गर्दछ । भट्टराई डाँडाको जनसङ्ख्या ५५१ रहेको छ । यो गाउँमा १४६ वटा घर छन् ।
समाज
प्रमुख तिर्थस्थल केलादीघाटमा बाहुनहरूको बाहुल्यता रहेको छ । ब्राह्मण, क्षेत्री, नेवार, सुनार, ठकुरी, सार्की, कुमाल, विश्वकर्मा, यहाँका प्रमुख बासिन्दा भए पनि बाहुल्यतामा भने केहि भिन्नता पाईन्छ । त्यस्तै गरी दक्षिण भाग जुन गण्डकी नदीले सिमाना बनाउदै पाल्पा जिल्लासँग छुट्टिएको अनि पश्चिमी भाग जुन सेखामसँग सिमाना जोडिएको छ, त्यो क्षेत्रमा भने प्राय बाहुन जातका मानिसहरु बसोबास गर्ने गर्दछन । जुनसुकै जातजातिका मानिसहरु भएतापनि यो क्षेत्रको प्रमुख धर्म भने हिन्दुनै हो । प्राय यहाँका मानिसहरु दसैं, तिहार, तीज लगायतका चाडहरु धुमधामका साथ मनाउने गर्दछन ।
कैलाली १ (निर्वाचन क्षेत्र)
कैलाली १ नेपालको कैलाली जिल्लाका पाँच संसदीय निर्वाचन क्षेत्रहरूमध्ये एक हो। २०७४ भदौ १५, मा निर्वाचन क्षेत्र निर्धारण आयोगले नेपाल सरकारलाई प्रतिवेदन बुझाएपछि यो निर्वाचन क्षेत्र अस्तित्वमा आएको थियो।
सम्मिलित क्षेत्रहरू
कैलाली १ संसदीय निर्वाचन क्षेत्रमा जोशीपुर गाउँपालिका, टीकापुर नगरपालिका, भजनी नगरपालिकाको ६ र जानकी गाउँपालिकाको १, ३, ४ र ७ लगायतका वडाहरू समावेश गरिएको छ।
२५ पैसा
२५ पैसा एक नेपाली बैङ्क सिक्का हो, जसलाई नेपाल राष्ट्र बैङ्कद्वारा निस्कासन गरिन्थ्यो। हाल यसको प्रचलन रहेको छैन। अन्तिमपटक यस दरको सिक्का श्री ५ वीरेन्द्र शाहको पालामा मात्र निस्कासन भएको थियो।
१९९६ क्रिकेट विश्वकप
क्रिकेट विश्वकप १९९६ (आधिकारिक रूपमा विल्स क्रिकेट विश्वकप) क्रिकेट विश्वकप प्रतियोगिताको छैठौ क्रिकेट विश्वकप थियो । यो प्रतियोगिता १४ फेब्रुअरी देखि १७ मार्च सम्म पाकिस्तान, भारत तथा श्रीलङ्कामा भएको थियो । यो टुर्नामेन्ट आईटिसीले विल्ड ब्राण्ड दवारा प्रायोजित रहेको थियो । यस टुर्नामेन्टमा १२ वटा टिमले भाग लिएको थियो । यो प्रतियोगिता श्रीलङ्काले अस्ट्रेलियालाई हराएर पहिलो पटक जितेको थियो ।
आयोजक शहर तथा स्थान
भारतले १७ वटा म्याचको आयोजन १७ वटा भिन्न स्थानमा गरेको थियो भने पाकिस्तानले १६ म्याच को आयोजन ६ वटा स्थानमा गरेको थियो तथा श्रीलङ्काले ४ वटा म्याच ३ स्थानमा आयोजन गरेको थियो ।
ओट्टोमन साम्राज्य
बुर्सा,कुमालीकिजिक र ओट्टोमन साम्राज्य एक युनेस्को विश्व सम्पदा क्षेत्रमा जोडिएको छ।
राजेन्द्रप्रसाद पाण्डे
राजेन्द्रप्रसाद पाण्डे (जन्म:बि.सं. २०१३) एक नेपाली राजनीतिज्ञ हुन्। उनी बागमती प्रदेशको तेस्रो तथा बर्तमान मुख्यमन्त्री हुन्। उनले लामो समय नेपाल कम्युनिष्ट पार्टी एकिकृत मार्क्सवादी लेनिनवादीबाट राजनीती गरेका थिए। २०७८ मा नेकपा एमाले बिभाजित भएपछि उनले माधवकुमार नेपाल नेतृत्वको नेकपा एकीकृत समाजवादीतिर लागेका थिए।
प्रतिनिधि सभा २०७९
प्रतिनिधि सभा निर्वाचन, २०७९मा नेपाल कम्युनिष्ट पार्टी(एकिकृत समाजबादी)का उम्मेदवार राजेन्द्रप्रसाद पाण्डे धादिङ प्रतिनिधि सभा सदस्य निर्वाचन क्षेत्र नं १ बाट ३५,९३४मत प्राप्त गरि प्रतिनिधि सभा सदस्यमा विजयी भएका छन्। उनका निकटतम प्रतिद्वन्द्वी नेपाल कम्युनिष्ट पार्टी (एमाले) उम्मेदवार भुमि प्रसाद त्रिपाठीले २७,९५३मत प्राप्त गरेका थिए।
बाह्य कडीहरू
बागमती प्रदेश मुख्यमन्त्री तथा मन्त्रिपरिषद्को कार्यालय
नेपाल महिला राष्ट्रिय क्रिकेट टोली
वर्तमान टिम
महिला क्रिकेट (२०१४ एसियन गेम्स– महिला) मा सहभागि नेपाली महिला क्रिकेट टोली :
५० पैसा
५० पैसा एक नेपाली बैङ्क डबल हो, जसलाई नेपाल राष्ट्र बैङ्क द्वारा निस्कासन गरिन्छ । हाल यसको प्रचलन  रहेको छैन। यस डबल श्री ५ वीरेन्द्र शाहको शासनकालमा मात्र निस्कासन भएको थियो ।
अभिराम शर्मा
अभिराम शर्मा एक नेपाली राजनीतिज्ञ हुन्। उनी लोकतान्त्रिक समाजवादी पार्टी, नेपालबाट मधेश प्रदेशको प्रदेश सभा सदस्य हुन्।   जलेश्वर निवासी शर्मा प्रदेश सभा निर्वाचन, २०७४ मा महोत्तरी ३ (क) बाट निर्वाचित भएका थिए। उनी लालबाबु राउत मन्त्रिपरिषदमा वि.सं. २०७५ साउन ९ देखि वि.सं. २०७८ जेठ २३ सम्म मधेश प्रदेशको सामाजिक विकास राज्य मन्त्रीको रूपमा सेवा गरेका थिए।
वेदारम्भ संस्कार
वेदारम्भ संस्कार हिन्दू धर्म अन्तर्गत सोह्र संस्कार भित्र पर्ने यो एक महत्त्वपूर्ण संस्कार हो । वैदिक सनातन वर्णाश्रम धर्मको संस्कृति नै संस्कारहरूमा अडिक छ । प्राचीनकालमा यसको विशेष महत्त्व थियो । जब बालकलाई उपनयन संस्कार गरिसके पछि उसलाई ज्ञान आर्जनका निम्ति गुरुकुल पठाउने प्रचलन थियो । गुरुकुलमा शिष्यलाई ब्रह्मचर्य ब्रत को पालन गराउने र संयमित रहने प्रतिज्ञा गराइन्थ्यो । शिष्य सम्पूर्ण परिक्षामा सफल भए पछि नै वेदारम्भको लागि योग्य भएको पुष्टि गरिन्थ्यो । आचार्यहरू आफुले उपनयन गराई आफना साथमा रहेका शिष्यहरूलाई हरेक वर्ष श्रवण नक्षत्रयुक्त वा अयुक्त श्रावणीपूर्णिमा, हस्तनक्षत्रयुक्त वा अयुक्त पञ्चमी तिथिमा अध्यायोपाकर्म सम्पन्न गरी वेद पढाउँथे । यस दिनदेखि करिव साँढे पाँच महिनासम्म स्वाध्यायाध्ययन कार्य चल्दथ्यो । त्यस पछि पौष महिनामा वेदोत्सर्ग कर्म गरी आचार्य गुरूहरू वैदिक यज्ञ-यागादि अनुष्टानतर्फ संलग्न हुन्थे ।
रु. १० सिक्का
रु.१० एक नेपाली बैङ्क डबल हो, जसलाई नेपाल राष्ट्र बैङ्क द्वारा निस्कासन गरिन्छ । हाल यसको प्रचलन  रहेको छैन। यस डबल श्री ५ वीरेन्द्र शाहको पालामा मात्र निस्कासन भएको थियो ।
केपाडोकिया
केपाडोकिया टर्कीमा रहेको छ जुन युनेस्को विश्व सम्पदा क्षेत्रमा राखिएको छ।
कपिलवस्तु ३ (निर्वाचन क्षेत्र)
कपिलवस्तु ३ नेपालको कपिलवस्तु जिल्लाको तीन संसदीय निर्वाचन क्षेत्र मध्ये एक हो। यो निर्वाचन क्षेत्र ३१ अगस्ट २०१७ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
कपिलवस्तु ३ मा विजयनगर गाउँपालिका, शिवराज नगरपालिका, कृष्णनगर नगरपालिका र महाराजगन्ज नगरपालिकाको ५–७ वडा समेटिएको छ।
प्रदेश सभा खण्डहरू
लुम्बिनी प्रदेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
पाँचबिबि उपजिल्ला
भूगोल
पाँचबिबि उपजिल्ला बङ्गलादेशको उत्तरी भागमा पर्छ भने यो उपजिल्ला २५°५३' देखि २५°०८' उत्तर अक्षांश र ८८°५६' देखि ८९°१३' पूर्वी देशान्तरणमा अवस्थित छ। पाँचबिबि उपजिल्लाले बङ्गलादेशको कुल क्षेत्रफल मध्ये २७८.५३ वर्ग किलोमिटर ओगटेको। यस उपजिल्लालाई हाकिमपुर र घोडाघाट उपजिल्लाले उत्तर, भारतको।पश्चिम बङ्गाल राज्यले दक्षिण, जयपुरहाट सदर उपजिल्लाले पूर्व र भारतको पश्चिम बङ्गाल राज्य र जयपुरहाट सदर उपजिल्लाले पश्चिमबाट घेरेको छ। हरावती, जमुना र तुलसी गङ्गा नदि यस उपजिल्लाको प्रमुख नदिहरू हुन्।
इतिहास
सन् १९३० मा यस उपजिल्लामा बेलायती सामग्री तथा खाद्यान्नमा प्रतिबन्ध लगाउने भन्दै स्थानीय वासिन्दा द्वरा आन्दोलन गरिएको थियो भने सन् १९४६ मा तबगा आन्दोलन पनि यहि उपजिल्लाबाट शुरू भएको थियो जसको नेतृत्व अब्दुल कदर चौधरीले गरेका थिए। सन् १९३४ अक्टोबर २७ का दिन अनुशिलन समितिका नेतृत्व गर्ने अब्दुल कदर चौधरी र प्रन कृष्ण चक्रवर्तीले हिली स्टेसनबाट चिठी राखिएको झोला चोरी गरेका थिए। सन् १९५२ फेब्रुअरी २४ पाँचबिबि उपजिल्लामा विद्यार्थी द्वारा पूर्णतया हड्ताल गरिएको थियो जसकध फलस्वरूप प्रहरीको गोली लागि केही विद्यार्थीहरूको मृत्यु भएको थियो। ११ डिसेम्बर १९६७ का दिन यस उपजिल्ला अन्तर्गत पर्ने माहिपुर भन्ने ठाउँमा शिक्षा सम्मेलन सम्पन्न भएको थियो। बङ्गलादेश मुक्ति अभियान सन् १९७१ मा देश व्यापी रूपमा शुरू भएको थियो भने सोही वर्ष लाल विहारी उच्च विद्यालयमा विद्यार्थीहरूलाई हातहतियार प्रयोग तथा सैनिक शिक्षण गरिएको थियो। २० अप्रिलका दिन पाकिस्तानी सेनाले यस उपजिल्लामा अचानक आक्रमण गरी थुप्रै मानिसहरूको सामूहिक हत्या गरेका थिए भने सेनाले घरटहराहरूमा पनि आगजन गरेका थिए। पाँचबिबि उपजिल्लाको अमरासल्पुर भन्ने गाउँमा भएको पाकिस्तानी सेना र बङ्गलादेशको मुक्तिका लागि लडिरहेका लडाकु बीचको प्रत्यक्ष गोली हानाहानमा २४ पाकिस्तानी सेनाहरू मारिएका थिए र कयौं घाइते भएका थिए। मे महिनाको पहिलो हप्ता बङ्गलादेशको मुक्तिका लागि लडिरहेका लडाकुहरूले गरेको आक्रमणमा परि ९ पाकिस्तानी सेनाको मृत्यु भएको थियो।
जनशाङ्खिकि
उपजिल्ला विभाग प्रतिवेदनका अनुसार यस उपजिल्लाको कुल जनसङ्ख्या २१५८०६ रहेको छ जसमध्ये पुरुषको जनसङ्ख्या ११०५८८ छ भने महिलाको जनसङ्ख्या १०५२१८ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १८३३५५  छ भने हिन्दु धर्मवलम्बीको जनसङ्ख्या २३९२५ रहेको छ। त्यस्तै गरी बौद्ध धर्मवलम्बीको जनसङ्ख्या ३४५१, इसाई धर्मवलम्बीहरूको जनसङ्ख्या ८१ र अन्य धर्मका मानिसहरूको जनसङ्ख्या ४९९४ रहेको छ। यस उपजिल्लामा सन्थल, ओरोन र मुण्डा जनजातिहरू बसोबास गर्छन्। यस उपजिल्लामा २९८ मस्जिद, ८ मन्दिर, ३ चिहान र १ गिर्जाघर रहेका छन्। पथरघाटा बाजार मस्जिद, पुकारिया मन्दिर, वर्ण मन्दिर, चिटिनिनाली मन्दिर आदि यस उपजिल्लाका प्रख्यात धार्मिक स्थलहरू हुन्।
अर्थतन्त्र
यस उपजिल्लामा ५७.२९% कृषि योग्य जमिन छ जसमा कृषि योग्य जमिन सहरी क्षेत्रमा ४२.७१ र ग्रामीण क्षेत्रमा ५८.६८% रहेको छ। यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लामा धान, जुट, गहुँ, आलु, उखु, तोरी आदि अन्न बालीहरू उत्पादन गरिन्छ। यस उपजिल्लामा आँप, कटहर, केरा, मेवा, लिची, अम्बा आदि फलफूलको उत्पादन हुँदै आएको छ। यस उपजिल्लामा बरफ उद्योग, गहुँ पिसानी केन्द्र, चिस्यान केन्द्र पनि सञ्चालनमा रहेका छन्। यस उपजिल्लाले जुट, छालाका सामग्री, मौसमी तरकारी तथा अन्य फलफूलहरू निर्यात गर्दै आएको छ। यस उपजिल्लामा २१ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा १ माछापालन केन्द्र, ५० कुखुरा पालन केन्द्र, २२ दुग्ध सङ्कलन केन्द्रहरू रहेका छन्।
यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ७२.३४% मानिसहरू संलग्न छन्। यस जिल्लाका मानिसहरू अन्य जस्तै २.३२% मजदुरी, व्यापार र उद्योगमा ०.८८%, वाणिज्यमा १०.६४%, सञ्चार र यातायातमा ३.२३%, निर्माण क्षेत्रमा १.०१%, सुविधा ३.८७%, धार्मिक सेवा ०.१५% र अन्य ५.४७% रहेका छन्।
प्रशासन
पाँचबिबि उपजिल्लाको स्थापना सन् १९६८ मा गरिएको थियो। हाल यस उपजिल्लामा ८ सङ्घ परिषद्, २२२ महल्ला र २५७ गाउँहरू रहेका छन्।
शिक्षा
यस उपजिल्लाको कुल साक्षरता दर ५१.५% रहेको छ जसमध्ये पुरुषको साक्षरता ५६.६% छ भने महिलाको साक्षरता दर ४६.३% रहेको छ। यस उपजिल्लामा ६ क्याम्पस, ६ प्राबिधिक शिक्षण संस्था, ४९ माध्यमिक विद्यालय, ९६ प्राथमिक विद्यालय र ४६ मदरसाहरू रहेका छन्। यस उपजिल्लाका केही उत्कृष्ट विद्यालयहरू यस प्रकार छन्; पाँचबिबि डिग्री क्याम्पस (सन् १९९४), माहिपुर हजी मोहसिन सरकारी क्याम्पस (सन् १९७६), सरकारी एलएलबी उच्च विद्यालय (सन् १०२४), उचाई जरका एससी उच्च विद्यालय (सन् १०२५), पाँचबिबि लाल विहारी सरकारी उच्च विद्यालय (सन् १९४०), पियर चिटिनिनली उच्च विद्यालय (सन् १९६२), कोटोवालीबग उच्च विद्यालय (सन् १९६४), पाँचबिबि नसिर मण्डल सरकारी कन्या उच्च विद्यालय (सन् १९६४), बगयाना उच्च विद्यालय (सन् २९६६), माहिपुर मौलाना उच्च विद्यालय (सन् १९८०), सलइपुर उच्च विद्यालय (सन् १९८८), पाँचबिबि महाबतपुर अमिनिया कामिल मदरसा (सन् १९४८) आदि।
केशान्त संस्कार
केशान्त संस्कार सोह्र संस्कार भित्र पर्ने एक महत्त्व पूर्ण संस्कार हो । यो संस्कार जब शिष्य वेद व्याकरण तर्क शास्त्रमा निपूण भए पछि उसलाई त्यहा देखि विदाईको समयमा यो संस्कार गरिन्थ्यो ।भने त्यस समयमा शिष्य मृग चर्म धारण गरेको लामा लामा केश पालेको र ब्रह्मचर्यको पालन र अत्यंत विद्यामा ध्यान हुनाले अवशेष कार्य स्नान आदि द्वारा स्वच्छ गरी शुद्ध बस्त्र र ती लामा केशको मुंडन संगै विद्यावारिधि प्रदान गर्ने चलन थियो अतः यसलाई केशान्त संस्कार नाम राखियो ।
बेलौरी नगरपालिका
बेलौरी नेपालको एक नगरपालिका हो । यो नगपालिका महाकाली अञ्चलको कञ्चनपुर जिल्लामा अवस्थित छ । यस नगरपालिकालाई वि.सं. २०७१ साल बैशाख महिनाको २६ गते घोषणा भई बैशाख देखि लागु हुने गरी कञ्चनपुर जिल्लाका तीनवटा गाविसहरू रामपुरबिलासपुर, श्रीपुर र लक्ष्मीपुर लाई जोडेर गठन गरिएको थियो ।
सिक्किम अधिराज्य
सिक्किम अधिराज्य (शास्त्रीय तिब्बती र सिक्किमी Sikkimese , Drenjong ), आधिकारिक रूपमा Dremoshong ( शास्त्रीय तिब्बती र सिक्किमी  Sikkimese  १८०० सम्म, पूर्वी हिमालयमा वंशानुगत राजतन्त्र थियो जुन १६४२ देखि १६ मे १९७५ सम्म अस्तित्वमा थियो। यसमा नामग्याल वंशका चोग्यालहरूले शासन गरेका थिए।
नेपाली प्रभुत्व
१८औँ शताब्दीको मध्यमा, सिक्किमलाई नेपाल (तत्कालीन गोरखा राज्य ) द्वारा आक्रमण गरिएको थियो र ४० वर्ष भन्दा बढी गोरखा शासनको अधीनमा थियो। १७७५ र १८१५ को बीच लगभग १८०,००० जातीय नेपालीहरू पूर्वी र मध्य नेपालबाट सिक्किममा बसाइँ सरेका थिए। भारतको ब्रिटिस उपनिवेश पछि, तथापि, सिक्किमले आफूलाई ब्रिटिस भारतसँग गठबन्धन गर्यो किनभने तिनीहरूको साझा शत्रु थियो - नेपाल। क्रोधित नेपालीहरूले बदला लिएर सिक्किममा आक्रमण गरे, तराई लगायतका अधिकांश क्षेत्रलाई आफ्नो कब्जामा लिए। यसले ब्रिटिस ईस्ट इन्डिया कम्पनी लाई १८१४ मा नेपालमाथि आक्रमण गर्न प्रेरित गर्‍यो, जसको परिणामस्वरूप एङ्ग्लो-नेपाल युद्ध  भयो। बेलायत र नेपाल बीचको सुगौली सन्धि र सिक्किम र ब्रिटिस भारत बीचको टिटालिया सन्धिको परिणामस्वरुप नेपालले क्षेत्रीय रियायतहरू प्राप्त गर्यो, जसले सिक्किमलाई ब्रिटिस भारतमा सुम्पियो।
बेलायती र भारतीय संरक्षित राज्य
सिक्किमको ९ औं चोग्याल थुतोब नामग्यालले आध्यात्मिक नेतृत्वको लागि दलाई लामालाई हेरे र उनको शासनकालमा तिब्बती सरकारले सिक्किममा राजनीतिक प्रभाव पुन: प्राप्त गर्न थाले। १८८८ मा बेलायतीहरूले सिक्किमबाट तिब्बती सेनालाई हटाउन सैन्य अभियान पठाए।
भारत सम्मिलित
१९७५ मा, सिक्किममा नेपाली हिन्दुहरू विरुद्ध भेदभावको आरोपले चोग्याल विरुद्ध आक्रोश निम्त्यायो। तिनीहरूको उक्साहटले भारतीय सेनाका जवानहरू गान्तोकमा सरेका थिए। द स्टेट्सम्यानका सुनन्द के. दत्ता-रेका अनुसार सेनाले दरबारका गार्डहरूलाई मारेर अप्रिल १९७५ मा घेरेको थियो।
दरबारलाई निशस्त्रीकरण गरेपछि, राजतन्त्रमा जनमतसङ्ग्रह भयो, जसमा सिक्किमका जनताले राजतन्त्रलाई उन्मूलन गर्न भारी मत दिएका थिए, र काजी लेन्डुप दोर्जीको नेतृत्वमा सिक्किमको नयाँ संसदले सिक्किमलाई भारतीय राज्य बनाउनको लागि विधेयक प्रस्ताव गर्‍यो, जुन। भारत सरकारले तुरुन्तै स्वीकार गर्यो।
संस्कृति र धर्म
संस्कृति र धर्ममा, सिक्किम तिब्बतसँग घनिष्ठ रूपमा जोडिएको थियो, जहाँबाट यसको पहिलो राजा बसाइँ सरेका थिए, र भुटान, जससँग यसको सिमाना छ। मुख्यतया पूर्वी र मध्य नेपालबाट ठुलो जातीय नेपाली जनसङ्ख्याको उपस्थितिले पनि नेपालसँग सांस्कृतिक सम्बन्ध निम्त्याउँछ।
समावर्तन संस्कार
समावर्तन संस्कार यो संस्कार केशान्त संस्कार सँग मिल्ने एक संस्कार हो यो संस्कार केशान्त संस्कार भन्दा पहिला गरिन्छ । यो संस्कारमा शिष्यलाई वैदिक मन्त्र उच्चारण गर्दै अष्ट घड़ा द्वारा स्नान  गराउने सुगन्धित इत्र आदि लगाउने गरिन्छ ।
भारतीय संविधानको आठौँ अनुसूची
भारतीय संविधानको आठौँ अनुसूचीमा भारत गणराज्यमा आधिकारिक मान्यता प्रदान गरिएका भाषाहरूलाई सूचिकृत गरिएको छ। संविधानको कार्यान्वयनको समयमा आठौँ अनुसूचीमा कुनै भाषा समावेश हुनुको अर्थ सो भाषा राजभाषा आयोगमा प्रतिनिधित्व गर्न योग्य छ र सो भाषालाई चाहिँ उक्त आयोगको आधिकारिक भाषाका मान्यता दिइएका हिन्दी र अङ्ग्रेजीलाई समृद्ध बनाउनका लागि मूल आधारको रूपमा प्रयोग गर्न सकिन्छ भन्ने बुझिन्थ्यो। वर्तमानमा भने यस सूचीको महत्त्व बढेको छ। वर्तमानमा भने अनुसूचित भाषाहरूलाई आधुनिक सञ्चारका लागि विकास गराउनका लागि विभिन्न पहल गर्ने भारत सरकारको कर्तव्य बनेको छ। यसका साथै भारतीय लोकसेवा आयोगको परीक्षार्थीले अनुसूचित भाषाहरूमध्ये आफूले चाहेको भाषामा परीक्षा दिन पाउने अधिकार प्रदान गरिएको छ।
अनुसूचित भाषाहरूको सूची
आठौँ अनुसूचीमा प्रारम्भमा केवल १४ वटा भाषाहरूलाई समावेश गरिएको थियो। पछि सन् १९६७ मा एक्काइसौँ संविधान संशोधनमा सिन्धीलाई सूचीमा समावेश गरिएको थियो। सन् १९९२ मा एकहत्तरौँ संविधान संशोधनमा सूचीमा कोङ्कणी, नेपाली र मणिपुरीलाई पनि समावेश गरिएको थियो। सन् २००३ मा बयान्नब्बेऔँ संविधान संशोधनमा सूचीमा बोडो, मैथिली र सन्थालीलाई समावेश गरिएको थियो।
आठौँ अनुसूचीमा समावेश गर्न माग गरिएका भाषाहरूको सूची
गृह मन्त्रालय, भारत सरकारद्वारा प्रकाशित विज्ञप्तिमा आठौँ अनुसूचीमा ३८ थप भाषाहरू समावेश गर्ने माग गरिएको जानकारी गराइएको छ।
आशापूर्णा देवी
आशापूर्णा देवी (बांग्ला: আশাপূর্ণা দেবী, ८ जनवरी १९०९-१३ जुलाई १९९५) भारतकी बङ्गाली भाषाकी एक कवयित्री र उपन्यासकार थिइन्। उनीले १३ वर्षको उमेर देखि लेखन प्रारम्भ गरिन् र आजीवन साहित्य रचनामा जोडि रहिन्। आफ्नु घरको दायित्वलाई निभाउँदै उनीले लगभग दुई सय कृतिहरु लेखिन्, जसबाट उनका अनेक कृतिहरूको भारतको लगभग सभै भाषाहरूमा अनुवाद भइसकेको छ। उनको सृजनामा नारी जीवनको विभिन्न पक्ष, पारिवारिक जीवनको समस्याहरू र समाजको अवस्था उजागर गरिएको छ। उनका प्रमुख रचनाहरू हुन् स्वर्णलता, प्रथम प्रतिश्रुति, प्रेम और प्रयोजन, बकुलकथा, गाछे पाता नील, जल, आगुन आदि। उनीलाई १९७६ मा ज्ञानपीठ पुरस्कारले सम्मानित गरिएको थियो। यो पुरस्कार प्राप्त गर्ने उनी पहिलो महिला हुन्।
रु. ५ सिक्का
रू.५ एक नेपाली बैङ्क डबल हो, जसलाई नेपाल राष्ट्र बैङ्क द्वारा निस्कासन गरिन्छ ।भने हाल यसको प्रचलन रहेको छैन। यस डबल श्री ५ वीरेन्द्र शाहाको पालना मात्र निस्कासन भएको थियो ।
नरेन्द्रराज प्रसाईं
वर्तमान नेपाली साहित्यकार, पत्रकार, प्रकाशक तथा समाजसेवी हुन्। उनको जन्म विक्रम सम्बत् २०१२ वैशाख १ गते ताप्लेजुङ जिल्लाको आठराई, हाङ्पाङ्मा भएको हो। देवकोटाको जीवनशैली', 'विद्रोही प्राज्ञःप्रेमा शाह' , 'पारिजातको जीवनकथा' लगायत २४ वटा जीवनी लेखेका छन्बब। त्रिचन्द्र क्याम्पसबाट स्नातक गरेका उनको १० वटा निबन्धसङ्ग्रह, ५ वटा प्रबन्ध र समीक्षा २ वटा गीतसङ्ग्रहहरू २ वटा अन्तर्वार्ताकृति गरी अहिलेसम्म ७७ वटा कृति प्रकाशित भइसकेका छन्।
कुटुम्ब साप्ताहिक, उपकार त्रैमासिक, प्रज्ञापत्रलगायत ३ दर्जनभन्दा बढी पत्रपत्रिका/स्मारिका सम्पादन गरिसकेका उनी नइ प्रकाशन तथा त्रिमूर्ति निकेतनका संस्थापक तथा सदस्यसचिव हुन्। 'मिर्मिरेमा तिमीलाई', 'यो मनले रोजेको छ', 'हाँसीहाँसी जलिरहेँ'लगायत आधादर्जन गीतिक्यासेट निकालेका उनी हाल काठमाडौँको घट्टेकुलोमा बसोबास गर्छन्।
पिता जयप्रसाद प्रसाईं तथा माता भागीरथा प्रसाईंको कोखबाट जन्मेका उनको साहित्यिक योगदान, पत्रकारिता तथा सामाजिक योगदानको कदरस्वरूप युवावर्ष मोती पुरस्कार, उत्तमशान्ति पुरस्कार , भानुभक्त प्रज्ञा पुरस्कारलगायत दर्जनौँ पुरस्कार प्राप्त गरेका छन्। उनी गद्दी आरोहरण रजतमहोत्सव पदक (२०५३), प्रबल गोरखा दक्षिण बाहु तथा वीरेन्द्रऐश्वर्य सेवापदक लगायत थुप्रै अन्य पदकबाट समेत विभूषित भइसकेका छन्।
पारिवारिक जीवन
‍‍
कार्यजीवन
नरेन्द्रराज प्रसाईं नइ प्रकाशन तथा त्रिमूर्ति निकेतनको संस्थापक हुन्। हाल उनी यी संस्थाका सदस्य सचिवका रूपमा कार्यरत् छन्। यी संस्थाका अतरिक्त सीताराम प्रज्ञाप्रतिष्ठान, बालकृष्ण सम फाउन्डेशन, भूपालमानसिंह कार्की प्रज्ञापरिषद्, लक्ष्मीप्रसाद देवकोटा प्रतिष्ठानलगायत दर्जनौँ संस्थाहरूको संस्थापक हुन्।
पानीपतको दोस्रो लडाइँ (१५५६)
पानीपतको दोस्रो लडाई ५ नोभेम्बर १५५६ मा उत्तर भारतका हिन्दू सम्राट हेमु र मुगल बादसााह अकबरको सेनाबीच भएको थियो। हेमुले केही साताअघि दिल्लीको लडाईमा तारदी बेग खानको नेतृत्वमा रहेका मुगललाई पराजित गरेर दिल्ली र आगरा राज्य जितेका थिए र दिल्लीको पुराना किलामा भएको राज्याभिषेकमा आफूलाई राजा विक्रमादित्य घोषणा गरेका थिए। अकबर र उनका संरक्षक बैराम खान, जसले आगरा र दिल्ली गुमेको जानकारी पाएपछि, गुमेको क्षेत्र पुन: प्राप्त गर्न पानीपत तर्फ कूच गरे। दुई सेनाको भिडन्त भएको स्थान १५२६ मा भएको पानीपतको पहिलो युद्धको स्थानबाट धेरै टाढा थिएन।
हेमु र उनको सेनाले संख्यात्मक रुपमा ठूलो थियो। तर, युद्धको बीचमा हेमु तीर प्रहारले घाइते भए र बेहोस भए। आफ्नो कमान्डर बेहोस भएको देखेर, उनको सेना आतंकित भयो र तितरबितर भयो। बेहोश र लगभग मृत, हेमुलाई कैद गरियो र पछि अकबरको निर्देशन अनुसार बैराम खानले टाउको काटे। यो युद्ध निर्णायक मुगल विजय सहित समाप्त भयो।
पछि
बेहोस र लगभग मृत भएका हेमु सवार हात्तीलाई लडाई समाप्त भएको केहि घण्टा पछी नियन्त्रणमा लिइयो र मुगल शिविरमा लगियो। बैराम खानले १३ वर्षीय बालक अकबरलाई हेमुको टाउको काट्न आग्रह गरे तर उनले मृतकलाई तरवार प्रहार गर्न अस्वीकार गरे। अकबरलाई आफ्नो तरवारले हेमुको टाउको छुन सम्झाइयो र त्यसपछि बैराम खानले नै उनको शीरछेदन गरे। हेमुको शीर काबुल पठाइयो र दिल्ली दर्बाजाको बाहिर झुण्डाइयो, उनको धड पुराना किल्लाको प्रवेशद्वारमा झुण्डाइयो, जहाँ ६ अक्टोबरमा उनको  राज्यभिषेक भएको  थियो।  हेमुका धेरै समर्थक र आफन्तहरूको टाउको काटियो र एक मीनार  पछि खडा गरिएको थियो। यो मिनारको चित्रकला अकबरको जीवनकथा अकबरनामा को  ५६ चित्र मध्ये एक प्रख्यात चित्र हो। पानीपतमा हेमुको टाउको काटिएको ठाउँमा स्मारक बनाइएको थियो। अहिले यसलाई हेमुको समाधिस्थल भनेर चिनिन्छ।
हेमुको निधनसँगै आदिल शाहको पनि पतन सुरु भयो। उनी बङ्गालका मोहमद खान सुरका पुत्र किजर खानबाट १५५७ अप्रिलमा पराजित भए र मारिए   पानीपत युद्धमा हेमुको युद्ध हात्तीबाट यति प्रभावित भए कि चाडै नै ती हातीहरू मुगल सैन्य रणनीतिको अभिन्न अंग बन्यो।
इन्ना
एलेना अलेक्जान्ड्रा अपोस्टोलियानु (जन्म १६ अक्टोबर १९८६), पेशेवर इन्ना भनेर परिचित, एक रोमानियाली गायिका र गीतकार हुन्। मङ्गलियामा जन्मेकी र नेप्च्युनमा हुर्केकी, उनले रोमानियाली त्रिक प्ले एन्ड विन भेट्न र सङ्गीत करियरको खोजी गर्नु अघि ओविडियस विश्वविद्यालयमा राजनीति विज्ञान अध्ययन गरेकी थिइन्। उनले सन् २००८ मा मञ्च नाम "एलेस्यान्ड्रा" अपनाएकी थिइन् र पप-रक शैली अपनाएकी थिइन्; पछि त्यो वर्ष, उनले आफ्नो मञ्च नाम "इन्ना"मा परिवर्तन गरेकी थिइन् र गृह सङ्गीत प्रदर्शन गर्न थालेकी थिइन्।
पामुककले
हेरापोलिस र पामुककले (Ἱεράπολις, छोटकरी "पवित्र सहर") टर्कीमा रहेको विश्व सम्पदा क्षेत्र हो ।
नवलपरासी (बर्दघाट सुस्ता पश्चिम) १ (निर्वाचन क्षेत्र)
नवलपरासी (बर्दघाट सुस्ता पश्चिम) १ नेपालको नवलपरासी (बर्दघाट सुस्ता पश्चिम)को दुई संसदीय निर्वाचन क्षेत्र मध्ये एक हो। यो निर्वाचन क्षेत्र ३१ अगस्ट २०१७ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
नवलपरासी (बर्दघाट सुस्ता पश्चिम) १ मा बर्दघाट नगरपालिका, सुस्ता गाउँपालिका, प्रतापपुर गाउँपालिका र सरावल गाउँपालिकाका वडा ४, ५, ६ र ७ समेटिएको छ।
प्रदेश सभा खण्डहरू
लुम्बिनी प्रदेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
म्यानुफ्याक्चरिङ प्रक्रियाहरूको सूची
यो पृष्ठ कार्य समानताको आधारमा व्यवस्थित विभिन्न म्यानुफ्याक्चरिङ प्रक्रियाहरूको सूची हो।
मेमोरी कार्ड
मेमोरी कार्ड या फ्लाश मेमोरी कार्ड, सोलिड स्टेट फ्लाश मेमोरी डाटा स्टोरेज यन्त्र हो जसको प्रयोग डाटा स्टोर गर्न गरिन्छ । यसको प्रयोग मोबाइल फोन, डिजिटल क्यामरा, म्युजिक प्लेयर र भिडियो गेम जस्ता धेरै इलेक्ट्रोनिक उपकरणहरूमा गरिन्छ । यसमा प्रोगाम धेरै पटक लेख्न र परिवर्तन पनि गर्न सकिन्छ।
अभिषेक यादव
अभिषेक यादव एक नेपाली राजनीतिज्ञ हुन्। उनी जनता समाजवादी पार्टी नेपालबाट मधेश प्रदेशको प्रदेश सभा सदस्य हुन्। बोदेबरसाइन नगरपालिका निवासी यादव प्रदेश सभा निर्वाचन, २०७४ मा सप्तरी ४ (ख) बाट निर्वाचित भएका थिए। उनी नेपाली राजनीतिज्ञ रेणु कुमारी यादवको छोरा हुन्।
पटसार
पटसार नेपालको गण्डकी अञ्चलको स्याङ्जा जिल्लाको साँखर गा.वि.स. को सदरमुकाम हो। जुन साँखर गा.वि.स. को वडा न. ७ मा पर्दछ। नेपालको राष्ट्रिय जनगणना २०६८ अनुसार पटसारको कुल जनसङ्ख्या ५३८ मध्ये २१६ महिला र ३२२ पुरुषहरु १२४ व्यक्तिगत घरधुरीमा बसोबास गर्दछन।
ह्यारी पोटर (चलचित्र शृङ्खला)
ह्यारी पोटर (Harry Potter) एक बेलायती-अमेरिकी चलचित्र शृङ्खला हो, जुन बेलायती लेखक जे.के. रोलिङको ह्यारी पोटर उपन्याससँग आधारित छ। यो शृङ्खला वार्नर ब्रोसले वितरक गरेको हो।
मागी विवाह
मागी विवाह भनेको केटा पक्षको परिवारले केटी पक्षको घरमा गएर विवाहको लागि कुराकानी गरेेर दुवै पक्ष तिर सहमत भई विवाहको लागि तयारी गर्नु हो। यो चलनको विवाह नेपाली समाजमा अन्य किसिमका विवाहहरू भन्दा बढी प्रचलनमा रहेको छ।
मृणाल पाण्डे
मृणाल पाण्डे (February 26, 1946) एक भारतीय पत्रकार, लेखिका तथा टेलीभिजनकी एक चर्चित व्यक्तित्व हुन्। अगष्ट २००९ सम्म उनी हिन्दी दैनिक हिन्दुस्तानको सम्पादिका थिइन्। हिन्दुस्तान भारतमा सबैभन्दा धेरै पढिने पत्रिकाहरूमा एक हो। उनी हिन्दुस्तान टाइम्सको हिन्दी प्रकाशन समूहको सदस्या पनि हुन्। यस बाहेक उनी लोकसभा च्यानलको साप्ताहिक साक्षात्कार कार्यक्रम (बातों बातों में) सञ्चालन पनि गर्छिन्। भारत सरकारले उनीलाई २००६ मा पद्म श्रीले सम्मानित गरेको थियो।
डिभरिगिको महान मस्जिद र अस्पताल
डिभरिगिको महान मस्जिद र अस्पताल  टर्कीको विश्व सम्पदा क्षेत्र हो । यो क्षेत्रलाई युनेस्कोले सन १९८५ मा विश्व सम्पदा क्षेत्र घोषणा गरेको थियो ।
पेद्रो तृतीय
पेड्रो III ( लिस्बन,   क्वेलुज,  , क्यापेसिडोनियो, साक्रिस्टाओ र एडिफिडोर उपनाम दिइयो, 1777 देखि आफ्नो मृत्यु सम्म पोर्चुगल र एल्गार्वेसका राजा कन्सोर्ट थिए ।
उहाँलाई धेरै शान्त तर केही हदसम्म आलसीको रूपमा वर्णन गरिएको छ, त्यसको बावजुद, भगवान प्रतिभालाई धन्यवाद, उहाँ डोम जोन V को मनपर्ने हुनुहुन्थ्यो।
उहाँ अस्ट्रियाका राजा जोआओ V र उनकी पत्नी आर्चडचेस मारिया आनाका छोरा हुनुहुन्थ्यो, यसरी राजा जोसे I र मारियाका काकाको कान्छो भाइ हुनुहुन्थ्यो। समयका पुरुषहरू जस्तो नभई, उनी यौनवादी थिएनन् र आफ्नी पत्नीलाई शासन गर्न दिए, शान्त जीवन बिताए।
करन कुन्दरा
वीर करन कुन्दरा (जन्म: अक्टोबर ११, १९८४) एक भारतीय टिभी अभिनेता हुन् । टिभीको दुनिया मा आउनु भन्दा पहिले उनी आफ्नो पारिवारिक व्यवसाय मा थिए ।
हट्टुशा
हट्टुशा टर्कीको विश्व सम्पदा क्षेत्र हो । यो क्षेत्रलाई युनेस्कोले सन १९८६ मा विश्व सम्पदा क्षेत्र घोषणा गरेको थियो ।
सोनी पिक्चर्स
सोनी पिक्चर्स इन्टरटेनमेन्ट निगम एक अमेरिकी मनोरञ्जन कम्पनी हो। यसले चलचित्रहरू, टेलिभिजन कार्यक्रमहरू र अनलाइन गेमहरू उत्पादन, अधिग्रहण र वितरण गर्दछ।
राजेन्द्रकुमार राई
राजेन्द्रकुमार राई एक नेपाली राजनीतिज्ञ तथा कोशी प्रदेश को तेस्रो तथा वर्तमान मुख्यमन्त्री हुन्। उनले लामो समय नेपाल कम्युनिष्ट पार्टी एकिकृत मार्क्सवादी लेनिनवादीबाट राजनीती गरेका थिए। वि.सं. २०७८ मा नेकपा एमाले विभाजित भएपछि उनले माधवकुमार नेपाल नेतृत्वको नेकपा एकीकृत समाजवादीतिर लागेका थिए।
नवलपरासी (बर्दघाट सुस्ता पश्चिम) २ (निर्वाचन क्षेत्र)
नवलपरासी (बर्दघाट सुस्ता पश्चिम) २ नेपालको नवलपरासी (बर्दघाट सुस्ता पश्चिम)को दुई संसदीय निर्वाचन क्षेत्र मध्ये एक हो। यो निर्वाचन क्षेत्र ३१ अगस्ट २०१७ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
नवलपरासी (बर्दघाट सुस्ता पश्चिम) २ मा सुनवल नगरपालिका, रामग्राम नगरपालिका, पाल्ही नन्दन गाउँपालिका र सरावल गाउँपालिकाको वडा १, २ र ३ समेटिएको छ।
प्रदेश सभा खण्डहरू
लुम्बिनी प्रदेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
मेमोरी कार्ड रिडर
मेमोरी कार्ड रिडर एक यन्त्र हो जसको प्रयोग मेमोरी कार्डको सामग्री अरु उपकरणमा रिड या एक अर्कोमा आदानप्रदान गर्न गरिन्छ। यसमा धेरै किसिमको मेमोरी कार्ड प्रयोग गर्न सकिन्छ।
नयाँ युडीय्मए-७ र युय्चय्स-। मेमोरी कार्ड रिडरबाट ८९mb प्रति सेकेन्ड देखि १४५mb प्रति सेकेन्ड सम्ममा डाटा आदानप्रदान हुन्छ।
तराई-मधेश लोकतान्त्रिक पार्टी
नेपालको एक राजनीतिक दल हो। पार्टीको प्राथमिक आधार मधेश प्रदेशको तराई मधेशमा मात्र छ। यसले नेपालको तराई र थरुहट क्षेत्रहरूमा आफ्नो विस्तार गर्ने प्रयास गरेको छ।
यो पार्टी २०७८ मङ्सिर २७ मा निर्वाचन आयोगमा आधिकारिक रूपमा दर्ता भएको थियो। वृषेशचन्द्र लाल पार्टीका अध्यक्ष तथा संविधान सभाका पूर्व सदस्य हुन् भने विजयकुमार सिंह पार्टीका वरिष्ठ नेता हुन्।
कालाई उपजिल्ला
कालाई बङ्गलादेशको उत्तरी भागमा पर्ने जिल्ला जयपुरहाट जिल्लाको एक उपजिल्ला हो। यो उपजिल्ला राजशाही विभागमा अन्तर्गत पर्दछ।
भूगोल
कालाई उपजिल्ला बङ्गलादेशको मध्ये भागमा पर्छ भने यो उपजिल्ला २४°५९' देखि २५°११' उत्तर अक्षांश र ८९°०८' देखि ८९°१७' पूर्वी देशान्तरमा अवस्थित छ। कालाई उपजिल्लाले बङ्गलादेशको कुल क्षेत्रफल मध्ये १६६.३० वर्ग किलोमिटर ओगटेको। यस उपजिल्लालाई पाँचबिबि र गोविन्दगञ्ज उपजिल्लाले उत्तर, क्षेतलाल र शिवगञ्ज उपजिल्लाले दक्षिण, शिवगञ्ज र गोविन्दगञ्ज उपजिल्लाले पूर्व र क्षेतलाल र जयपुरहाट सदर उपजिल्लाले पश्चिमबाट घेरेको छ। नगर र हरावती नदि यस उपजिल्लाको प्रमुख नदिहरू हुन्।
जनशाङ्खिकि
उपजिल्ला विभाग प्रतिवेदनका अनुसार यस उपजिल्लाको कुल जनसङ्ख्या १२९३२९ रहेको छ जसमध्ये पुरुषको जनसङ्ख्या ६५४३१ छ भने महिलाको जनसङ्ख्या ६३८९८ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १२३४९०  छ भने हिन्दु धर्मवलम्बीको जनसङ्ख्या ५५४८ रहेको छ। त्यस्तै गरी बौद्ध धर्मवलम्बीको जनसङ्ख्या ४१ र अन्य धर्मका मानिसहरूको जनसङ्ख्या २५० रहेको छ। यस उपजिल्लामा सन्थल र बुनो जनजातिहरू बसोबास गर्छन्।
अर्थतन्त्र
यस उपजिल्लामा ५९.६७% कृषि योग्य जमिन छ जसमा ५५.८२% सहरी क्षेत्र र ५९.९०% ग्रामीण क्षेत्र रहेको छ। यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लामा धान, जुट, गहुँ, आलु, उखु, तोरी आदि अन्न बालीहरू उत्पादन गरिन्छ। यस उपजिल्लामा आँप, कटहर, केरा, मेवा आदि फलफूलको उत्पादन हुँदै आएको छ। यस उपजिल्लामा लोपोन्मुख रहेको खरबुजा पनि उत्पादन गरिन्छ। यस उपजिल्लामा बरफ उद्योग, गहुँ पिसानी केन्द्र, चिस्यान केन्द्र पनि सञ्चालनमा रहेका छन्। यस उपजिल्लाले केरा, आलु, धान, मौसमी तरकारी तथा अन्य फलफूलहरू निर्यात गर्दै आएको छ। यस उपजिल्लामा १५ हाटबजार तथा मेलाहरू सञ्चालन रहेका छन्। यस उपजिल्लामा ११३ माछापालन केन्द्र, ९६ कुखुरा पालन केन्द्र, ११३ दुग्ध सङ्कलन केन्द्र र ८ ह्याचरी रहेका छन्।
यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ६७.३४% मानिसहरू संलग्न छन्। यस जिल्लाका मानिसहरू अन्य जस्तै २.२३% मजदुरी, व्यापार र उद्योगमा ०.२४%, वाणिज्यमा ८.७८%, सञ्चार र यातायातमा ३.०४%, निर्माण क्षेत्रमा ०.५१%, सुविधा २.९२%, धार्मिक सेवा ०.१०% र अन्य ५.४६% रहेका छन्।
प्रशासन
प्रशासकीय काहालु थानाको स्थापना सन् १९८१ अगष्ट १९ का दिन भएको थियो भने सन् १९८३ जुलाई ३ मा दिन यसलाई उपजिल्लामा परिणत गरिएको थियोे।। जयपुरहाट जिल्लाको उपजिल्लाको हुनु भन्दा अघि यो बगुडा जिल्लाको एक उपजिल्ला थियो। २६ फेब्रुअरी १९८४ का दिन यो उपजिल्ला जयपुरहाट जिल्लामा गाभिएको थियो। यस उपजिल्लामा हाल ५ सङ्घ परिषद्, १०९ मौजा/महल्ला र १५८ गाउँहरू रहेका छन्।
शिक्षा
यस उपजिल्लाको कुल साक्षरता दर ४६.१% रहेको छ जसमध्ये पुरुषको साक्षरता ५१.४% छ भने महिलाको साक्षरता दर ३८.६% रहेको छ। यस उपजिल्लामा २ क्याम्पस, २ प्राबिधिक विद्यालय, २६ माध्यमिक विद्यालय, ४८ प्राथमिक विद्यालय, ५ सामुदायिक विद्यालय, ३३ मदरसाहरू रहेका छन्। कालाई मोयन उच्च विद्यालय यस उपजिल्लाको उत्कृष्ट विद्यालय मध्ये एक हो।
मेलिन्डा म्यासेन्जर
मेलिन्डा जेन म्यासेन्जर (जन्म २३ फेब्रुअरी १९७१) एक अङ्ग्रेजी टेलिभिजन प्रस्तोता तथा पूर्व ग्ल्यामर मोडल तथा पेज ३ महिला हुन् । उनी लाईभ फ्रम स्टुडियो फाइभ नामक पत्रिका कार्यक्रम सञ्चालन गरिसकेकी छिन् । हाल उनी काउबोय बिल्डर नामक रियाल्टी कार्यक्रम सञ्चालन गर्छिन ।
प्रारम्भिक जीवनी
म्यासेन्जरको जन्म स्विनडन, विल्टसायर, इङ्ल्यान्डमा भएको हो । उनी जन्मेको ५ वर्षमै उनको बुवा टेरी र आमा एभिस बीच सम्बन्ध बिच्छेद भएको थियो ।
सारी धरम
सारी धर्म वा सारी धर्म ( संतााली:ᱥᱟᱹᱨᱤᱫᱷᱚᱨᱚᱢ ) सन्ताल जातिको धर्मको नाम हो र भारतको प्राचीन धर्महरू मध्ये एक हो। पश्चिम बङ्गाल, बिहार, झारखण्डका सन्ताल जातिले प्रकृतिको पूजा गर्छन्। यस धर्मका संस्थापक इष्टदेवता स्वयम् मराङबुरु हुन्। धार्मिक रूपमा एनिमिस्टहरू र प्रकृति उपासकहरूले "मराङ्बुरु" र "ठाकुरजिउ वा ठाकुरजिउ" लाई सृष्टिकर्ता मान्छन्। धर्ममा मूर्तिपूजा प्रचलित छैन।
सारी शब्द साओताली भाषा सरिसर्जमबाट आएको हो, जसको अर्थ ताडको रूख हो। 'धर्म' को अर्थ धर्म हो, यी दुई शब्दको संयोजनबाट सरिधरम शब्दको उत्पत्ति भएको हो।
सोहरा सबैभन्दा ठूलो चाड हो । बाह, दंशा, इराह, मम्दे, अशरिया, सक्रत आदि पर्वहरू पनि मनाइन्छ।
महाविस्फोट सिद्धान्त
ब्रह्माण्डको जन्म महा विस्फोटको परिणाम स्वरूपमा जन्म भएको थियो। यसलाई महाविस्फोट सिद्धान्त वा Big Bang Theory भनिन्छ।  यस अनुसार करिब १२ देखि १४ अर्ब वर्ष पहिले सम्पूर्ण ब्रह्माण्ड एउटै परमाणुको रुपमा थियो ।  त्यसबेला मानवीय समय र स्थान जस्तो कुनै अवधारणा थिएन।
महाविस्फोट सिद्धान्त अनुसार करिब १३.७ अरब वर्ष पहिले ब्रह्माण्ड एक बिन्दुमा संकुचित थियो। यसमा भएको विष्फोटका कारण त्यसमा रहेको प्रत्येक कण फैलियो, फलस्वरूप ब्रह्माण्डको सृष्टि भयो । यो विस्तार आज पनि जारी छ, जसका कारण आज पनि ब्रह्माण्ड विस्तार भइरहेको छ। यस विष्फोटमा धेरै ऊर्जा निस्किएको थियो। यो ऊर्जा यति धेरै थियो, जसका कारण आजसम्म पनि ब्रह्माण्डको विस्तार भइरहेको छ। सबै भौतिक अवधारणाहरू यस एकल घटनाद्वारा परिभाषित गरिएको छ, जसलाई बिग ब्याङ्ग सिद्धान्त भनिन्छ। Big Bang नामक यस माहाविस्फोटको धमाकाको मात्र १.४३ सेकेन्डको अन्तरालपछि समय र अन्तरिक्षको वर्तमान मान्यताहरू अस्तित्वमा आएको थियो। भौतिकशास्त्रका नियमहरू लागू हुन थाले । १.३४ सेकेन्डमा,  ब्रह्माण्ड १०३० गुणा फैलिएको थियो र क्वार्क, लेप्टन र फोटनहरूको तातो पिण्ड बनिसकेको थियो। १.४ सेकेन्डमा, क्वार्कहरू मिलेर प्रोटोन र न्यूट्रोन, बनेेका थिए र ब्रह्माण्ड अब केही हदसम्म चिसो भइसकेको थियो। हाइड्रोजन, हिलियम आदिको अस्तित्व सुरु हुन थालेको थियो र अन्य भौतिक तत्वहरू बन्न थालेका थिए।
महाविस्फोट सिद्धान्त शुरुवातको इतिहास आधुनिक भौतिकशास्त्रमा जर्ज लेम्याईट्रेले लेखेका हुन्। लेम्याईट्रे एक रोमन क्याथोलिक पादरी तथा एक वैज्ञानिक थिए। उनको यो सिद्धान्त अल्बर्ट आइन्स्टाइनको प्रसिद्ध सामान्य सापेक्षतावादको सिद्धान्तमा आधारित थियो। एडविन हबलले सन् १९२९ मा सबै आकाशगंगाहरू एक-अर्काबाट टाढा हुँदै गैरहेको खुलासा गरेका थिए । बिग ब्याङ सिद्धान्त दुई मुख्य मान्यतामा आधारित छ। पहिलो भौतिक नियम र दोस्रो ब्रह्माण्डको सिद्धान्त। ब्रह्माण्डको सिद्धान्त अनुसार ब्रह्माण्ड एकरूप र समस्थानिक (Isotropic) छ। सन् १९६४ मा, बेलायती वैज्ञानिक पिटर हिग्सले महाविस्फोट पछि एक सेकेन्डको अरबौं भागमा ब्रह्माण्डको द्रव्य को  द्रव्यमानको सिद्धान्त प्रतिपादन गरे, जुन भारतीय वैज्ञानिक सत्येन्द्र नाथ बोसको बोसन सिद्धान्तमा आधारित थियो। यसलाई पछि हिग्स-बोसन भनिन्थ्यो। यस सिद्धान्तले ब्रह्माण्डको उत्पत्तिको रहस्य पत्ता लगायो साथै यसको स्वरूप र प्रकृतिलाई परिभाषित गर्न मद्दत गर्‍यो।
पाल्पा १ (निर्वाचन क्षेत्र)
सम्मिलित क्षेत्रहरू
पाल्पा १ मा रामपुर नगरपालिका, निस्दी गाउँपालिका, पूर्वखोला गाउँपालिका, रम्भा गाउँपालिका, माथागढी गाउँपालिकाको २–७ वडा, तिनाउ गाउँपालिकाको वडा ५ र तानसेन नगरपालिकाको वडा नम्बर ८ रहेका छन्।
प्रदेश सभा खण्डहरू
लुम्बिनी प्रदेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
आज फेरि अर्को तन्ना फेरिन्छ
आज फेरि अर्को तन्ना फेरिन्छ प्रसिद्ध साहित्यकार रमेश विकल द्वारा लिखित नेपाली कथा सङ्ग्रह हो।
केलादी
केलादी नेपालको गण्डकी अञ्चलको स्याङ्जा जिल्लाको साँखर गा.वि.स. को पबित्र धार्मिक तिर्थस्थल गाउँ हो । जुन साँखर गा.वि.स. को वडा न. ६ मा पर्दछ । नेपालको राष्ट्रिय जनगणना २०६८ अनुसार पटसारको कुल जनसङ्ख्या २५० मध्ये १६० महिला र ९० पुरुषहरु ५८ व्यक्तिगत घरधुरीमा बसोबास गर्दछन ।
चिनारी
केलादीघाट को नाम ले पनि चिनिने केलादी, जहाँ राधाकृष्ण मन्दिर रहेको छ, यो मन्दिर नेपालको प्राचिन कालदेखि धेरै प्रशिद्ध मानिन्छ । यस मन्दिरमा अखण्ड भजन कृतन चलिरहन्छ । जसलाई नेपाल निम्बर्क पीठ को जन्मथलोको रूपमा लिनेगरिन्छ। यहाँ दुईवटा बृद्धा आश्रम छन ।
पक्कीपुल
केलादीघाट स्थित भर्खरै संचालनमा आएको पक्कीपुल ले यहाँका बासिन्दाहरु लगायत पाल्पा, स्याङ्जा, तनहुँ र नवलपरासी जिल्लाका थुप्रै बासिन्दाहरु प्रत्यक्षरूपमा लावान्वित भएका छन ।
रेफरेन्स डट कम
रेफरेन्स डट कम (अङ्ग्रेजी: Reference.com) एक अनलाइन विश्वकोश हो जसले जानकारी प्रश्नोत्तरको ढाँचामा प्रदर्शन गर्छ । लेखहरूलाई श्रेणीबद्ध रूपमा सङ्गठन गरिन्छ ।
आइएसीले रेफरेन्स डट कमको अधिग्रहण गर्नु अघि उक्त साइटमा सन्दर्भ सामग्री र उद्धरणको खुलासा गरिन्थ्यो ।
इतिहास
इन रेफरेन्सले फेब्रुअरी १९९७ मा रेफरेन्स डट कमको स्थापना गरेको थियो । पछि लेक्सिको पब्लिशिङ ग्रूपले साइटको अधिग्रहण गर्यो । सन् २००५ मा रेफरेन्स डट कमले विकिपिडियाका लेखहरूको सङ्ग्रह गर्ने घोषणा गर्यो । सन् २००७ मा यस साइटलाई इन्टरनेटको दुई सयौँ उत्कृष्ट वेबसाइटको दर्जा दिइयो । गुगलले कुनै पनि शब्द खोज्दा डिक्शनरी डट कमको परिभाषालाई मान्यता दिएको भएर यसको प्रसिद्धि बढेको थियो । सन् २००९ मा गुगलले आफ्नै अनलाइन शब्दकोश निकाल्नु भन्दा केही समय पहिले डिक्शनरी डट कमको सट्टा आन्सर्स डट कमको परिभाषालाई मान्यता दिन थालेपछि गुगल र डिक्शनरी डट कम बिचको सम्बन्धमा दरार उत्पन्न भएको थियो । कुनैकुनै शब्दहरूको परिभाषा देखाउन गुगलले डिक्शनरी डट कमको नै प्रयोग गर्छ । ३ जुलाई २००८ मा आइएसीले लेक्सिको पब्लिशिङ ग्रूपका साथ थेसौरस डट कम, रेफरेन्स डट कम र डिक्शनरी डट कमको अधिग्रहण गरेको थियो ।
स्रोत
रेफरेन्स डट कमले बाह्य स्रोतहरूबाट आफ्नो जानकारी हासिल गर्छ । यी स्रोतअन्तर्गत अनलाइन शब्दकोश, विश्वकोश, विकिपिडिया लेख र अन्य मेलिङ्ग सूची पर्दछन् ।
प्रयोगकर्ता ट्र्याकिङ
सन् २०१० मा द वाल स्ट्रीट जर्नलले प्रयोगकर्ता ट्र्याकिङ गर्ने साइटहरूको सूची बनाउँदा रेफरेन्स डट कमले एक चोटीमा नै २३४ ट्र्याकिङ कुकी जडान गरेको खुलासा गर्दै प्रथम स्थान प्राप्त गर्यो ।
सानो राजकुमार
साना राजकुमार (फ्रान्सेली: Le Petit Prince) फ्रान्सेली उपन्यासकार Antoine de Saint-Exupéry द्वारा लेखिएको र सर्वप्रथम सन् १९४३ मा प्रकाशित भएको फ्रान्सेली उपन्यास हो । बिसौँ शताब्दीको सफल मानिएको यो उपन्यास २५० भाषामा अनुवादित छ | यो उपन्यास वार्षिक बीस लाखभन्दा बढी बिक्री हुने बताइन्छ ।
दोश्रो विश्वयुद्धको सुरुवातपछि लेखक उत्तर अमेरिकाको निष्काशनमा परे । व्यक्तिगत जीवनको उतार चडाव र बिग्रदों स्वास्थ्यको क्रममा उनका लेख्य विषयवस्तुहरूमा प्रेम, मित्रता, विछोड र एक्लोपनका विषयहरु पाइन्छन् । उनकै संस्मरणका लेखहरूको विषयवस्तुमा आधरित यस उपन्यासमा साहारा मरुभूमिमा वायुयान यात्राहरूको अनुभवमा धेरथोर आधारित छन् ।
उपन्यासको पहिलो प्रकाशन पछि नै अमेरिकामा उपन्यासलाई आधार मानी रेडियो नाटक, नाटक, अडियो रेकर्डिङ, चलचित्र आदि बनाइएका छन् ।
लेखन शैली
उपन्यासमा विमान चालक वर्णनकर्ता हुन् - उनी आफ्नो भेट सानो राजकुमारसँग भएको कुरा बताउँछन् ।
अजरबैजानी राहदानी
१ जनवरी २०१८ सम्म, अजरबैजानी नागरिकहरूका लागि ६३ देश र क्षेत्रहरूमा नि:शुल्क-प्रवेशाज्ञा वा आगमन प्रवेशाज्ञाको सुविधा रहेको छ। हेन्ली प्रवेशाज्ञा प्रतिबन्ध सूचकाङ्कको अनुसार अजरबैजानी राहदानी यात्रा स्वतन्त्रताको अनुसार विश्वको ७२अौँ स्थानमा रहेको छ।
हेर्दा कस्तो देखिन्छ
अजरबैजानको निशान छाप राहदानीको आवरणको बीच भागमा प्रिट गरिएको छ जसमा अजरबैजानी भाषामा अजरबेक्यान रेसपब्लिकासी लेखिएको छ भने अङ्ग्रेजीमा द रिपब्लिक अफ अजरबैजान लेखिएको छ।
राहदानी ८८ x १२५ मिलिमिटर रहेको छ र यसमा ५४ वटा पृष्ठहरू समावेश छन्।
अजरबैजानी राहदानीको नमूना निम्न उल्लेखित रङ्गहरूमा उपलब्ध छ:
बायोमेट्रिक राहदानी
नयाँ अजरबैजानी राहदानी १७ जुलाई २०१२ मा घोषण गरिएको थियो।
जानकारी पृष्ठ
अजरबैजानी राहदानी, अजरबैजानको आन्तरिक प्रभाव मन्त्रालयले जारी गर्दछ। यसमा निम्न लिखित आँकडाहरू हुन्छन्:
प्रवेशाज्ञा आवश्यकता
अक्टोबर २०१८ सम्म, अजरबैजानी नागरिकहरूका लागि ६६ देश र क्षेत्रहरूमा नि:शुल्क-प्रवेशाज्ञा वा आगमन प्रवेशाज्ञाको सुविधा रहेको छ। हेन्ली प्रवेशाज्ञा प्रतिबन्ध सूचकाङ्कको अनुसार अजरबैजानी राहदानी यात्रा स्वतन्त्रताको अनुसार विश्वको ७५अौँ स्थानमा रहेको छ।
आउँ रोग
आँउ प्रोटोजोवाबाट ठुलो आन्द्रामा लाग्ने रोग  हो। यो रोग लागेपछि  दिशा पातलो हुन्छ । सुरुमा मा फिजँ जस्तो आउने गर्छ र पछि रगत पनि मिसिएर आउने हुन्छ ।
प्रकार
आँउ दुई किसमको हुन्छ। ती निम्ननुसार छ्न । एमेविक आँउ इ-कोलि तथा एन्टोमिवा हिस्टोलाईटिका भन्ने प्यारासाइटबाट  हुने गर्दछ। यसमा प्रजिविहरु मानिसको शरीरमा प्रवेश गरेको २हप्ता देखि धेरै वर्ष सम्म लक्षण देखापर्दछ।
धनुषकोटी धाम
धनुषकोटि धाम नेपालको झापा जिल्लाको कन्काई नगरपालिकाको एक धार्मिक र पर्यटकीय स्थल हो। यो सुरुङ्गा बजार देखि करिब ३ किलोमीटर उत्तरमा अवस्थित छ भने  यसलाई समीपमा रहेका कन्काई नदी र ठुला हरियाली पहाडहरूले अझ शोभायमान बनाएका छन्  । साथै त्यहाँबाट  अत्यन्त समीपमा रहेको कन्काई नदी पारी दोमुखा अत्यन्त रमणीय तथा पर्यटकीय स्थल पनि रहेको छ। यो हिन्दू धर्मावलम्बीहरूको एक पवित्र तीर्थस्थलको रूपमा परिचित हुदै गएको छ । यसको स्थापना करिब ८ वर्ष पहिला भएको थियो। यहाँ श्रीकिराँतेश्वर महादेवको मन्दिर, विष्णुपादुका दामोदर कुण्ड, शिवलिङ्ग का साथै गणेश, पार्वती, विष्णु लगायत अन्य देवि देवताको प्रतिमा पाइन्छ।
मार्कस र्‍यासफोर्ड
मार्कस र्‍यासफोर्ड (जन्म: ३१ अक्टोबर १९९७) एक अङ्ग्रेजी व्यावसायिक फुटबल खेलाडी हुन जसले अङ्ग्रेजी क्लब म्यानचेस्टर युनाइटेड र इङ्ल्यान्ड राष्ट्रिय फुटबल टिमको लागि अग्रपङ्क्तिको रूपमा खेल्दछन्।
र्‍यासफोर्ड म्यानचेस्टर युनाइटेड तथा इङ्ल्यान्ड राष्ट्रिय फुटबल टोलीका निकै ऊर्जावान खेलाडी मध्ये एक हुन्। मात्र ६ वर्षको उमेरदेखि फुटबलमा प्रशिक्षण लिएका र्‍यासफोर्डले सन् २००५ मा म्यानचेस्टर युनाइटेडको प्रशिक्षण केन्द्रमा प्रशिक्षण लिनका लागि भर्ना भएका थिए भने सन् २०१५ मा उनको युनाइटेडको वरिष्ठ टोलीमा पदोन्नति भएको थियो। सन् २०१६ को फेब्रुअरीमा आयोजित युएफा युरोपा लिगको खेलमा र्‍यासफोर्डले डेनमार्केली फुटबल क्लब मिदभिलान्दको विरुद्ध इङ्ल्यान्ड राष्ट्रिय फुटबल टोलीको तर्फबाट दुई गोल गर्न सफल भएका थिए भने त्यसको तीन दिन पश्चात् उनले प्रिमियर लिगमा पर्दापण गर्दै आर्सनल विरुद्ध पनि दुई गोल गर्न सफल भएका थिए। र्‍यासफोर्डले म्यानचेस्टर युनाइटेडका लागि खेलेको पहिलो खेल, एएफएल कपका लागि खेलको पहिलो खेल र युएफा च्याम्पियन्स लिगको व्यक्तिगत पहिलो खेलमा गोल गर्न सफल भएका थिए। र्‍यासफोर्डले हालसम्म म्यानचेस्टर युनाइटेडका लागि १४० भन्दा बढी उपस्थितिहरूमा कुल ४४ गोल गर्न सफल भएका छन्।
र्‍यासफोर्डले सन् २०१२ मा इङ्ल्यान्ड १६ वर्ष मुनिको राष्ट्रिय टोलीको तर्फबाट अन्तर्राष्ट्रिय फुटबल खेलजीवनको सुरुवात गरेका थिए। सन् २०१४ मा उनको १८ वर्ष मुनिको राष्ट्रिय टोलीमा पदोन्नति भएको थियो जहाँ उनले टोलीका लागि २ उपस्थितिहरू जनाएका थिए। सन् २०१६ मा उनी २० वर्ष र २१ वर्ष मुनिको राष्ट्रिय फुटबल टोलीको प्रतिनिधित्व गर्दै अन्तर्राष्ट्रिय खेलहरूमा सहभागिता जनाएका थिए भने सन् २०१६ मै उनको वरिष्ठ राष्ट्रिय टोलीमा पदोन्नति भएको थियो। सन् २०१६ को मेमा राष्ट्रिय टोलीका तर्फबाट अन्तर्राष्ट्रिय खेल खेल्न सुरु गरेका र्‍यासफोर्डले व्यक्तिगत पहिलो खेलमानै गोफ गर्न सफल भएका कारण उनी राष्ट्रिय टोलीका सबैभन्दा कान्छा गोलकर्ता बनेका थिए। सन् २०१६ फ्रान्समा आयोजित युएफा युरो २०१६ प्रतियोगितामा र्‍यासफोर्डले टोलीको प्रतिनिधित्व गरेका थिए भने उनी उक्त प्रतियोगिताका सबैभन्दा कान्छा खेलाडी पनि बन्न सफल भएकन थिए। सन् २०१८, रूसमा आयोजित फिफा विश्वकपको संस्करणमा पनि र्‍यासफोर्डले राष्ट्रिय टोलीको तर्फबाट विश्वकप फुटबलम पर्दापण गरेका थिए।
अन्तर्राष्ट्रिय खेलजीवन
र्‍यासफोर्डले म्यानचेस्टर युनाइटेडको युवा क्लब मार्फत प्रशिक्षण लिए पछि उनी म्याचेस्टर युनाइटेडको वरिष्ठ टोलीाा सरुवा भएका थिए। उनले सन् २०१२ मा इङ्ल्यान्ड १६ वर्ष मुनिको राष्ट्रिय टोलीको तर्फबाट अन्तर्राष्ट्रिय फुटबल खेलजीवनको सुरुवात गरेका थिए। सन् २०१४ मा उनको १८ वर्ष मुनिको राष्ट्रिय टोलीमा पदोन्नति भएको थियो जहाँ उनले टोलीका लागि २ उपस्थितिहरू जनाएका थिए। सन् २०१६ मा उनी २० वर्ष र २१ वर्ष मुनिको राष्ट्रिय फुटबल टोलीको प्रतिनिधित्व गर्दै अन्तर्राष्ट्रिय खेलहरूमा सहभागिता जनाएका थिए। सन् २०१६ फ्रान्समा आयोजना हुन लागेको युएफन युरो कपको संस्करणका लागि इङ्ल्यान्ड वरिष्ठ फुटबल टोलीको खेलाडी गठन गर्ने क्रममा र्‍यासफोर्डलाई पनि टोलीमा समावेश हुनका लागि बोलाइएको थियो। सोही वर्षको १६ मेका दिन र्‍यासफोर्डलाई युएफन युरो कपमा भाग लिनका लागि राष्ट्रिय टोली गठन गर्ने क्रममा चयन गरिएको थियो भने उक्त राष्ट्रिय टोलीका प्रशिक्षक रोय होगसन रहेका थिए। अङ्ग्रेजी क्लब म्यानचेस्टर युनाइटेडको वरिष्ठ टोलीमा पर्दापण गरेको ४ महिना नबित्दै उनले सन् २०१६ युएफा युरो नामक एक अन्तर्राष्ट्रिय फुटबल प्रतियोगितामा राष्ट्रिय टोलीको प्रतिनिधित्व गर्ने मौका प्राप्त गरेका थिए। सन् २०१६ मे २७ का दिन आयोजित अस्ट्रेलिया विरुद्धको मैत्रीपूर्ण खेलमा र्‍यासफोर्डले खेलको तेस्रो मिनेटमानै टोलीको लागि पहिलो गोल गर्दै अग्रता दिलाएका थिए भने उक्त खेल इङ्ल्यान्डले २-१ गोल अन्तरले जित्न सफल भएको थियो। यससँगै उनी अन्तर्राष्ट्रिय प्रतियोगिताको सुरुवाती खेलमै पहिलो गोल गर्ने कान्छा अङ्ग्रेजी खेलाडी बन्न सफल भएका थिए।
सन् २०१६ जुन १६ का दिन आयोजित युएफा युरोपा लिगको खेलमा र्‍यासफोर्डले राष्ट्रिय टोलीको प्रतिनिधित्व गरेका थिए भने उक्त खेलको ७३औँ मिनेटमा उनले एडम लालानालाई प्रतिस्थापन गर्दै मैदान उत्रिएका थिए। वेल्स राष्ट्रिय फुटबल टोली विरुद्धको खेलमा इङ्ल्यान्डले वेल्सलाई २-१ गोल अन्तरले पराजित गर्न सफल भएको थियो भने उक्त प्रतियोगितामा वरिष्ठ राष्ट्रिय टोलीको तर्फबाट पर्दापणफ गर्ने बेला र्‍यासफोर्ड मात्र १८ वर्षका थिए जसकारण उनी युरोपेली च्याम्पियनसिप खेलमा इङ्ल्यान्डको तर्फबाट प्रतियोगितामा भाग लिने सबैभन्दा कान्छा खेलाडी बन्न सफल भएका थिए। यस अघि सन् २००४ को युएफा युरो कपमा सबैभन्दा कान्छा खेलाडीको रूपमा वाइन रुनी रहेका थिए भने उनले प्रतियोगितामा भाग लिएसँगै उनी सबैभन्दा कान्छा खेलाडी बनेका थिए। उक्त खेलको ११ दिन पश्चात् आयोजित आइसल्यान्ड विरुद्धको खेलमा राष्ट्रिय टोली २-१ गोल अन्तरले पराजित हुँदै युएफा युरो २०१६ को प्रतियोगिताबाटै बाहिरिएको थियो जुन खेललाई फ्रान्सको निसमा आयोजना गरिएको थियो। उक्त खेलमा र्‍यासफोर्ड खेल सकिन मात्र ४ मिनेट बाँकी रहँदा खेलमा प्रवेश गरेका थिए भने उनले बाँकी रहेको ४ मिनेटमा उत्कृष्ट खेल प्रदर्शन गरेका थिए।
सन् २०१७ सेप्टेम्बर ४ का दिन आयोजित स्लोभाकिया विरुद्धको खेलमा र्‍यासफोर्डले पहिलो प्रतिस्पर्धात्मक गोल गर्न सफल भएका थिए भने उक्त खेल सन् २०१८ रूसमा आयोजना हुन लागेको फिफा विश्वकपको छनोट खेल थियो जहाँ राष्ट्रिय टोलीले स्लोभाकियालाई २-१ गोल अन्तरले पराजित गर्न सफल भएको थियो। सन् २०१८, रूपमा आयोजना हुन लागेको फिफा विश्वकपका लागि इङ्ल्यान्ड राष्ट्रिय फुटबल टोलीको गठन गर्न क्रममा र्‍यासफोर्डलाई पनि २३ पुरुष खेलाडी अन्तर्गत समावेश गरिएको थियो। सन् २०१८ को फिफा विश्वकपमा र्‍यासफोर्डले राष्ट्रिय टोलीका लागि उक्त अन्तर्राष्ट्रिय प्रतियोगितामा इङ्ल्यान्डको पहिलो खेलमा बेल्जियम विरुद्ध उपस्थिति जनाएका थिए भने यसको साथसाथै उनले टोलीका लागि थप ५ उपस्थितिहरू जनाएका थिए। सन् २०१८ को फिफा विश्वकपको समूह चरणको खेलमा र्‍यासफोर्डले कोलोम्बिया राष्ट्रिय फुटबल टोलीका विरुद्ध पेनाल्टी मार्फत गोल गर्न सफल भएका थिए भने उक्त खेलमा राष्ट्रिय टोलीले जित हासिल गरेसँगै टोलीले क्वाटरफाइनलको यात्रा तय गरेको थियो। उक्त अन्तर्राष्ट्रिय प्रतियोगितामा राष्ट्रिय टोलीले चौँथो स्थान प्राप्त गरेको थियो।
सन् २०१८ सेप्टेम्बर ८ का दिन आयोजित युएफा राष्ट्र लिगको खेलमा र्‍यासफोर्ड राष्ट्रिय टोलीको प्रतिनिधित्व गर्दै स्पेनको विरुद्ध मैदान उत्रिएका थिए जुन खेललाई विम्बल्डन रङ्गशालामा आयोजना गरिएको थियो। उक्त प्रतिस्पर्धामा राष्ट्रिय टोली स्पेनसँगको खेलमा २-१ गोल अन्तरले पराजित हुन पुगेको थियो। उक्त खेलको तीन दिन पश्चात् आयोजित स्वीट्जरल्यान्ड विरुद्धको एक मैत्रीपूर्ण खेलमा र्‍यासफोर्डले टोलीको तर्फबाट १ गोल गरेका थिए जुन खेल जित्न प्रयाप्त बनेको थियो भने यस खेललाई किङ पावर रङ्गशालामा आयोजना गरिएको थियो। युएफा राष्ट्र लिगको पछिको खेलमा राष्ट्रिय टोलीले क्रएसिया विरुद्ध मैदान उत्रिएको थियो भने उक्त खेलमा पनि र्‍यासफोर्ड सहभागिता जनाएका थिए तर उक्त खेल गोल रहित बराबरीमा समाप्त भएको थियो। उक्त खेलको १ हप्ता पछि आयोजित स्पेन विरुद्धको खेलमा र्‍यासफोर्डले टोलीको तर्फबाट गोल गर्दै टोलीका लागि अग्रता दिलाएका थिए भने उक्त खेलमा राष्ट्रिय टोलीले ३-२ गोल अन्तरले जित हासिल गर्न सफल भएको थियो। युएफ राष्ट्र लिग अन्तर्गतको इङ्ल्यान्ड राष्ट्रिय फुटबल टोलीको अन्तिम खेलमा र्‍यासफोर्ड टोलीको प्रतिनिधित्व गर्दै मैदान उत्रिएका थिए भने उक्त खेलमन राष्ट्रिय टोलीले क्रोएसियालाई २-१ गोल अन्तरले पराजित गर्न सफल भएको थियो। क्रिएसियालाई पराजित गरेको राष्ट्रिय टोली सन् २०१९ को जुन महिनामा युएफा राष्ट्र लिगको अन्तिममा चरणमा प्रवेश गरेको थियो। उक्त प्रतियोगिताको सेमिफाइनलमा र्‍यासफोर्डले नेदरल्यान्डको विरुद्ध पहिलो गोल गर्दै टोलीका लागि अग्रता दिलाएका थिए तर उक्त खेलमा राष्ट्रिय टोली खेलको अतिरिक्त समयमा ३-१ गोल अन्तरले पराजित भएको थियो।
सन् २०१९ को अक्टोबरमा आयोजित बुल्गेरिया विरुद्धको खेलमा र्‍यासफोर्डले सन् २०२० युएफा युरो २०२० नामक एक अन्तर्राष्ट्रिय प्रतियोगिताको छनोट खेलमा टोलीका लागि सुरुवाती गोल गर्दै अग्रता दिलाएका थिए भने उक्त खेललाई सन् २०१९ अक्टोबर १४ का दिन आयोजना गरिएको थियो। बुल्गेरिया विरुद्धको खेलमा र्‍यासफोर्डले टोलीका लागि सुरुवाती अग्रता दिलाए पश्चात् राष्ट्रिय टोलीले बुल्गेरियालाई ६-० को फराकिलो गोल अन्तरले पराजित गर्न सफल भएको थियो। र्‍यासफोर्डले पछि म‍न्टेनेग्रो विरुद्धको र कोसोभो विरुद्धको खेलमा पनि गोल गर्न सफल भएका थिए भने उक्त खेल राष्ट्रिय टोलीले क्रमशः ७-० र ४-० को फराकिलो गोल अन्तरले हात पारेको थियो जसकारण राष्ट्रिय टोली सन् २०२० युएफा युरो कपका लागि छनोट हुने ९औँ टोली बनेको थियो।
इबोला भाइरस
इबोला एक प्रकारको भाइरस हो ।
इबोला भाइरस वर्तमान समयमा एक गंभीर रोगको रूप देखा परेको छ । यो रोगमा बिरामीको शरीरमा नसाबाट रगत बाहीर आउन शुरु हुन्छ जसले गर्दा आन्तरिक रक्तश्राव शुरु हुन्छ| यो एकप्रकारको घातक रोग हो |यो रोग लागेपछि ९०% रोगीको मृत्यु हुन्छ ।
शुरुवात
यो रोगको शुरुवात सर्वप्रथम सन १९७६ मा इबोला नदीको नजीकको गाउँबाट भएको थियो ।
सिक्किमको झण्डा
हाल भारतको सिक्किम राज्यको आधिकारिक झण्डा छैन। स्वतन्त्र राज्य सिक्किमको राष्ट्रिय झण्डा १९७५ मा भारतको राज्य नभएसम्म थियो।
सिक्किम राज्य (१८७७-१९७५)
सिक्किम राज्यले आफ्नो इतिहासमा धेरै झण्डाहरु प्रयोग गरेको थियो। ती सबैमा केन्द्रीय तत्वको रूपमा गाङ्किलको साथमा बौद्ध खोर्लो प्रार्थना चक्र थियो।
१९६७ सम्म, अघिल्लो झण्डाले खोर्लो वरपरको काल्पनिक सिमाना र धार्मिक चित्रहरु सहितको धेरै जटिल डिजाइन देखाएको थियो।
जटिल झण्डाको नक्कल गर्न कठिनाईको कारण १९६७ मा थप सरल डिजाइन अपनाइयो। सिमाना ठोस रातो भयो, चित्रहरु हटाइयो र पाङ्ग्रा पुन: डिजाइन गरिएको थियो।
गणतन्त्र भारतमा सिक्किमको प्रवेश र राजतन्त्रको उन्मूलन संग, झण्डाले १९७५ मा आफ्नो आधिकारिक गुमाएको थियो।
भारत राज्य (१९७५–वर्तमान)
सेतो पृष्ठभूमिमा राज्यको प्रतीक चित्रण गर्ने ब्यानरद्वारा सिक्किम सरकारलाई प्रतिनिधित्व गर्न सकिन्छ।